משוב מסכם ( לפי דעתי ) :

**מטרת הקורס מבחינתי** :

להוסיף יכולות מתקדמות של אפיון חווית משתמש לארגז הכלים שלי

**מטרות שהושגו בפועל :**

* הבנה עמוקה של תהליך אפיון נכון למערכת – גישה שקולה לבעיה והבנת הצרכים
* הבנת המוטיבציה לאפיון כזה או אחר – הבנה שבאפיון נכון יש צורך להבין מה המטרה ולאן אתה רוצה\צריך להוביל את המשתמש - הבנת הכלים השונים שלי כמאפיינת UX להשיג זאת.
* ההבנה שיש ה-מ-ו-ן מקורות מידע והשראה ברשת , ותמיד כדאי לבדוק ולחקור לפני ובמהלך אפיון חדש.
* הבנה שגם אם אני "תקועה" בבעיית אפיון – יש דרכים לפתרון ( חשיבה על עולמות תוכן שונים , חיפושים שונים ברשת , פניה לקבוצות רלוונטיות ברשת , פניה למומחים )
* חשיפה לתפקידים השונים והנפרדים בארגון – UX , UI , מנהל מוצר ( אצלנו בחברה ההפרדה לא הייתה כזאת )

**האם המטרה הושגה מבחינתי :**

מעל ומעבר.

אני חושבת שהקורס אכן פתח לי עולם שלא הייתי מודעת אליו , ובעיקר כיוון אותי להלך מחשבה נכון , ופתח לי דלת לעולם שהרגשתי שחסום מבחינתי (בשל העבר התעסוקתי שלי )

מבחינת מרצים להלן דעתי :

**רן לירון** – מרצה בחסד.

המצגות היו ברורות מאוד ומאוד אינפורמטיביות ויכלו לשמש כמקור מידע עם ההרצה או אפילו בלעדיה , ואין לי ספק שימשיכו לשמש כמקור טוב מאוד בשבילי גם בעתיד.

ההרצאות היו ברורות ושולבו בהם התמהיל הנכון בין הרצאות פרונטליות ותרגולים

הליווי סביב השעון ( אינסומניה ? ) היה מעולה , תמיד הרגשתי שאני יכולה לשאול ולהתייעץ ולקבל תשובות ( לא תמיד התשובות שרציתי 😊 אבל מי סופר )

**חן שקדי** –מעורר השראה

המצגות היו ברורות מאוד ואינפורמטיביות וגם כאן כמובן שומרת לעצמי את הזכות לעיין בהן פעמים רבות בעתיד. התרגול היה מעניין מאוד לא בטוחה לגבי האורך שלו , אם לא היה ארוך מידי , אבל נתן לי תובנות רבות .

**מיקי פרידמן** – אדם רב יכולות

המצגות היו ברורות מאוד ( אם כי שוברות קונספציה משאר הצגות ) , מעניינות מאוד וגרמו לי לתובנות רבות ועזרו בפיתוח הביקורתיות הנחוצה לתפקיד UX , ושוב – אני בטוחה שאשתמש בהן כמקורות מידע בעתיד

התרגולים היו בתמהיל הנכון

**רוית גונן** – מרצה מצוינת

ההרצאות היו מרתקות וגרמו לי להבין את השלבים השונים ( שעד היום לקחתי כמובן מאליו ) של תהליכי המכירה ברשת , הבנתי שחברות שונות עושות צעדים שונים לאותו תהליך ( המכירה ) וזה חידד אצלי את השוני מחד ואת הדמיון מצד שני.

התרגולים היו בתמהיל הנכון ותרגיל הבית "הוריד לי את האסימון" להבנת התהליך.

ויטלי מג'ריסקי – אדם עם ידע רב

המצגות היו מלאות המידע מעניין מאוד – שגורם למחשבה על התהליכים הפסיכולוגים המודעים והבלתי מודעים שעובר על משתמש , אולם לטעמי הן המצגות נשארו ברמה התאורטית ולא התחברו לעולם המעשי , אני לא מרגישה שקיבלתי כלים נוספים כדי לאפיין מערכת בצורה נכונה יותר

ההרצאות היו קשות ... ניסיתי להבין לעצמי מדוע , מפני שעל פניו החומר היה מאוד מעניין , אולי בגלל חוסר המעשיות בחומר , תרגול מעט מידי , לא היו דוגמאות מהעולם ( היו דוגמאות התנהגותיות אבל כשלתי בהסקה כיצד זה עוזר לי בפועל כשאבוא לאפיין מערכת )

התרגול שהוקדש למחקר משתמשים היו ארוך מידי לטעמי והיה יכול להינתן כתרגיל בית.

אני מרגישה שאחרי 4 השיעורים של ויטלי איבדתי איך שהוא מוטיבציה ובזכות רווית נרתמתי שוב.